section_heading: Povijest
paragraph_text: Sve do 2000. godine, područje današnje Prizrensko-prištinske biskupije nalazilo se u sastavu nekadašnje Skopsko-prizrenske biskupije. Odlukom Svete Stolice, tj. pape Ivana Pavla II. od 24. svibnja 2000. godine, spomenuta biskupija je razdjeljena na Skopsku biskupiju (za područje Republike Makedonije) i Prizrensku apostolsku administraturu (za područje Kosova).<ref> Prilikom osnivanja, Prizrenska apostolska administratura (lat. Apostolica Administratio Prisrianensis) je stavljena pod neposrednu upravu Svete Stolice. U isto vrijeme, za prvog apostolskog administratora u Prizrenu imenovan je Marko Sopi (Mark Sopi), titularni biskup Celerine, koji je bio etnički Albanac rodom s Kosova.<ref> Nakon njegove smrti početkom 2006. godine za novog apostolskog administratora u Prizrenu imenovan je Dodë Gjergji (Dodë Đerđi), titularni biskup Sapski, koji je takođe etnički Albanac rodom s Kosova.